Tiub sinar katod

Tiub sinar katod ( disingkatkan kepada CRT) ialah sejenis selubung kaca hampagas yang mengandungi pistol elektron (sumber elektron) dan skrin pendarfosfor, biasanya serta kaedah dalaman atau luaran untuk memecutkan dan memesongkan elektron. Apabila elektron-elektron terkena skrin pendarfluor, maka terhasilnya cahaya.

Paparan televisyen analog dipasangkan tiub penuh titik-titik fosfor bersebatian kimia tertentu yang bertindak balas menyala warna merah, hijau dan biru apabila disinari elektron; ketetiga warna digandingkan menghasilkan paparan pancawarna.

Pancaran elektron dipesongkan dan dimodulatkan agar memaparkan imej pada skrin. Imej ini boleh berbentuk bentuk gelombang elektrik (osiloskop), gambar (televisyen, monitor komputer), gema pesawat yang dikesan radar, dsb. Satu pancaran elektron boleh diproses agar memaparkan gambar bergerak dalam warna semulajadinya.

Janaan imej pada CRT dengan memesongkan pancaran elektron memerlukan penggunaan selubung kaca bervakum yang besar, dalam, berat, dan agak rapuh (maka diberi jolokan "Fishbowl"). Perkembangan teknologi imejan tanpa kelemahan-kelemahan ini menyebabkan paparan CRT makin hari makin diganti oleh paparan plasma leper, paparan hablur cecair, DLP, paparan OLED, dan teknologi-teknologi lain.

Paparan CRT biasanya berbentuk cembung, tetapi wujudnya CRT leperhttp://www.taschenfernseher.de/bilder/sony-flat.jpghttp://www.ebeaminc.com/images/cap02.jpg yang digunakan oleh Sony dalam siri Watchman (FD-210 diperkenalkan pada tahun 1982). Salah satu model CRT leper terakhir adalah FD-10A. Sistem CRT dalam unit-unit ini berbentuk leper dengan pistol elektron terletak lebih kurang pada sudut tepat di bawah permukaan paparan, maka memerlukan elektronik canggih untuk menghasilkan gambar tanpa herotan yang bebas daripada kesan-kesan seperti keystoning.

 Rujukan 

 Pautan luar 

 The Cathode Ray Tube site
 PCTechGuide: Cathode Ray Tubes 
 CRTs at the Virtual Valve Museum 
 Samuel M. Goldwasser TV and Monitor CRT (Picture Tube) Information

Kategori:Teknologi paparan
Kategori:Teknologi televisyen